- 1. Sektori Burimeve Njerëzore përgjigjet dhe siguron mbështetjen e aktivitetit të të gjithë sektorëve të Agjencisë, në drejtim të identifikimit dhe marrjes së masave për çështjet që kanë të bëjnë me burimet njerëzore, përzgjedhjen dhe aftësimin profesional të stafit të agjencisë, funksionimin normal të punës të çdo punonjësi.
- 2. Përgjegjësitë dhe detyrat kryesore:
- a) ndjek dhe menaxhon marrëdhëniet e punësimit: emërime, kontrata pune, lëvizje, largime etj;
- b) evidenton dhe siguron marrjen e masave për plotësimin e nevojave të institucionit lidhur me burimet njerëzore;
- c) evidenton dhe siguron nevojat për trajnimin e stafit në përputhje me kërkesat e përshkrimeve të pozicionit të punës;
- d) përgatit, mban, administron dhe rifreskon dosjet personale të punonjësve të AKBPM-së me të gjithë dokumentacionin përkatës;
- ç) mban dhe administron regjistrin themeltar të punonjësve të AKBPM-së, duke regjistruar të gjitha ndryshimet që pëson punonjësi;
- e) mbështet shefat e sektorëve dhe ndjek procesin e vlerësimit të ecurisë dhe arritjeve në punë të punonjësve;
- f) përmbush të gjitha detyrat që dalin në zbatim të ligjit 'Për parandalimin e konfliktit të interesave në ushtrimin e funksionit publik' dhe ligjit 'Për deklarimin dhe kontrollin e pasurive, të detyrimeve financiare të të zgjedhurve dhe të disa nëpunësve publikë.';
- g) harton planin e përgjithshëm të pushimeve vjetore të punonjësve të agjencisë dhe menaxhon akordimin e pushimeve të pagueshme për ta;
- h) ndjek procedurat për masat disiplinore;
- i) mban marrëdhënie ditore me gjithë punonjësit si dhe me drejtuesit për probleme të trajtimit të personelit.
- j) mban kontakte të vazhdueshme me sektorët e tjerë me qëllim përmirësimin e imazhit të Agjencisë;
- k) menaxhon, përditëson dhe rrit kontaktet në marrëdhënie me median dhe publikun;
- l) monitoron dhe raporton për vizibilitetin e institucionit ne media dhe përgatit informacione dhe raporte periodike apo problemore për Drejtorin e Agjencisë.
- 3. Përshkrimet për pozicionet e punës për punonjësit pranë këtij sektori miratohen më urdhër të ministrit përgjegjës për shëndetësinë dhe mbrojtjes sociale.

##### Neni 17 SEKTORI ÇËSHTJEVE JURIDIKE

- 1. Sektori Çështjeve Juridike siguron dhe përgjigjet për zbatimin me rigorozitet dhe qasjen ligjore në të gjithë veprimtarinë e Agjencisë, nëpërmjet asistencës juridike, përfaqësimit ligjor të institucionit dhe këshillimin për çështje juridike që kanë të bëjnë në marrëdhëniet me të tretët.
- 2. Përgjegjësitë dhe detyrat kryesore:
- a) përgatit dhe mban evidencën e akteve ligjore e nënligjore që rregullojnë veprimtarinë e agjencisë dhe të atyre me karakter të përgjithshëm dhe bën përditësimin e tyre;
- b) mundëson njohjen e personelit të agjencisë me legjislacionin e nevojshëm;
- c) jep mendimin juridik për Drejtorin e Agjencisë, Zëvendësdrejtorët dhe sektorët e tjerë të Agjencisë mbi përputhshmërinë me kuadrin ligjor dhe rregullator të veprimtarisë së tyre;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa: Rruga e Dibrës, Nr.359/1, Tirane. Tel /Fax: ++355 42 372892, www.akbpm.gov.al